Cape Cod Accommodation is in die ouwêreldse kusdorpie Cintsa-Oos, net 45 km noordoos vanaf Oos-Londen, geleë. Die skoonheid van die omgewing is die rede waarom soveel besoekers hierdie rustige plekkie uitsoek. Dit het sy naam te danke aan die rivier waarlangs dit geleë is, en beteken "wegkalwerende oewers" in Xhosa.
Verblyf word in die hoofhuis en die kothuis gebied. Die hoofhuis het 3 slaapkamers met dubbelbeddens en 1 en suite-badkamer. Die ander kamers deel 2 badkamers. Daar is ook 'n kamertjie met 'n enkelbed wat vir middagslapies ingespan kan word. Die huis spog met 'n ruim sitarea met 'n TV en eetkamer wat aaneensk…
Verblyf word in die hoofhuis en die kothuis gebied. Die hoofhuis het 3 slaapkamers met dubbelbeddens en 1 en suite-badkamer. Die ander kamers deel 2 badkamers. Daar is ook 'n kamertjie met 'n enkelbed wat vir middagslapies ingespan kan word. Die huis spog met 'n ruim sitarea met 'n TV en eetkamer wat aaneenskakel met die ruskamer. Daar is 'n volledig toegeruste kombuis met 'n ontbythoekie. Die huis bied lieflike uitsigte oor die see vanaf die hoofslaapkamer, sitkamer en dekarea met 'n Weber-braai.
Die luukse kothuis kan saam met die hoofhuis, of as 'n aparte eenheid bespreek word, en is ideaal vir lang gesinsvakansies. Daar is 'n lieflike sitkamer met 'n afskorting wat die hoofslaapkamer van die sitkamer skei. Daar is 'n badkamer met 'n ouwêreldse stort en bad, en die kothuis beskik oor 'n sitkamer wat goed beplan is, 'n ten volle toegeruste kombuis, 'n balkon met wonderlike see-uitsigte, en 'n braai-area.
Die helder strandmeer, sandduine en uitgestrekte strand lok besoekers uit om langer te vertoef. Die meeste van die vakansiehuise hier is agter kus-plantegroei versteek en die ongerepte strande is nie so besig soos dié van Oos-Londen nie. Cintsa is dus 'n wonderlike wegbreekplek.
Gaste wat na Cape Cod Accommodation gekyk het, het ook belangstelling getoon in die volgende lekke plekke:
Amatola Coastal, Cintsa-oos, 5275, Oos-Kaap